b'\n_START_ARTICLE_\nCollie cu p\xc4\x83r lung\n_START_SECTION_\nOrigine\n_START_PARAGRAPH_\nSco\xc8\x9bia \xc8\x99i \xc8\x9aara Galilor\n_START_SECTION_\n\xc3\x8en\xc4\x83l\xc8\x9bime\n_START_PARAGRAPH_\nMasculi -56\xe2\x80\x9361cm_NEWLINE_Femele-51-56 cm\n_START_SECTION_\nGreutate\n_START_PARAGRAPH_\n22\xe2\x80\x9332\xc2\xa0kg\n_START_SECTION_\nDurata de via\xc8\x9b\xc4\x83\n_START_PARAGRAPH_\n14-16 ani\n_START_SECTION_\nGrupa\n_START_PARAGRAPH_\nWorking/Herding\n_START_SECTION_\nIstoric ras\xc4\x83\n_START_PARAGRAPH_\nNumele rasei are origini \xc3\xaenc\xc4\x83 disputate. Se presupune c\xc4\x83 la originea denumirii a stat fie numele unei rase de oi specifice zonei montane din Sco\xc8\x9bia (colley, ovine cu fa\xc8\x9ba neagr\xc4\x83), fie cuv\xc3\xa2ntul "coilean" cu semnifica\xc8\x9bia "c\xc3\xa2ine" \xc3\xaen gaelic\xc4\x83, fie cuv\xc3\xa2ntul "coal" (c\xc4\x83rbune - pentru c\xc4\x83 primele exemplare din vechime etalau o blan\xc4\x83 preponderent neagr\xc4\x83, sau negru \xc3\xaen combina\xc8\x9bie cu alb, coloritul de baz\xc4\x83  al rasei Border Collie de ast\xc4\x83zi). Istoricii rasei sunt de p\xc4\x83rere c\xc4\x83 au existat c\xc3\xa2ini asem\xc4\x83n\xc4\x83tori \xc3\xaen Sco\xc8\x9bia \xc8\x99i \xc8\x9aara Galilor, cu specifica\xc8\x9bia c\xc4\x83 cei din Sco\xc8\x9bia erau de talie mai mare, mai puternici \xc8\x99i mai voluntari, folosi\xc8\x9bi pentru a urm\xc4\x83ri \xc8\x99i \xc3\xaencol\xc8\x9bi oile semi-s\xc4\x83lbatice din mun\xc8\x9bi, iar cei din \xc8\x9aara Galilor erau mai mici \xc3\xaen talie, mai agili \xc8\x99i mai maleabili, prefera\xc8\x9bi de cresc\xc4\x83torii de capre. Cele dou\xc4\x83 variet\xc4\x83\xc8\x9bi au suferit \xc3\xaencruci\xc8\x99\xc4\x83ri succesive de-a lungul veacurilor, singurele criterii urm\xc4\x83rite fiind ob\xc8\x9binerea unor exemplare robuste, rezistente la boli \xc8\x99i cu abilit\xc4\x83\xc8\x9bi de munc\xc4\x83. La sf\xc3\xa2r\xc8\x99itul secolului al XIX-lea cresc\xc4\x83torii din Anglia au remarcat \xc3\xaen nordul \xc8\x9b\xc4\x83rii un c\xc3\xa2ine de talie medie spre mare, puternic, aspectuos, vioi \xc8\x99i au \xc3\xaencercat s\xc4\x83 ob\xc8\x9bin\xc4\x83 exemplare \xc3\xaembun\xc4\x83t\xc4\x83\xc8\x9bite genetic plec\xc3\xa2nd de la acest tipar. S-a dorit ob\xc8\x9binerea unui c\xc3\xa2ine cu blana mai lung\xc4\x83, decorativ\xc4\x83, cu rol predominant de animal de companie. Se presupune c\xc4\x83 unele ameliorarea rasei a inclus \xc8\x99i exemplare de ogari Barzoi, adu\xc8\x99i din Rusia, pentru modelarea unui craniu elegant, distins. A doua jum\xc4\x83tate a secolului al XIX-lea a marcat primele apari\xc8\x9bii \xc3\xaen expozi\xc8\x9biile canine, iar reprezentan\xc8\x9bii noii rase au fost imediat remarca\xc8\x9bi. Regina Victoria a remarcat ace\xc8\x99ti c\xc3\xa2ini \xc3\xaen cursul unei vizite la castelul Balmoral \xc8\x99i a dorit imediat s\xc4\x83 aib\xc4\x83 un exemplar inclus \xc3\xaen impresionanta sa colec\xc8\x9bie canin\xc4\x83._NEWLINE_Trebuie subliniat faptul c\xc4\x83 de-a lungul procesului de ameliorare \xc8\x99i selec\xc8\x9bie s-au ob\xc8\x9binut 2 variet\xc4\x83\xc8\x9bi ale rasei, cea cu p\xc4\x83rul lung, cea mai popular\xc4\x83 \xc8\x99i mai numeroas\xc4\x83, cunoscut\xc4\x83 \xc8\x99i sub denumirile de Rough Collie/Long Haired Collie \xc8\x99i cea cu p\xc4\x83rul scurt, cunoscut\xc4\x83 sub numele de Smooth Collie/Short Haired Collie, cu mai pu\xc8\x9bini reprezentan\xc8\x9bi.\n_START_SECTION_\nDescriere fizic\xc4\x83\n_START_PARAGRAPH_\nEste un c\xc3\xa2ine de talie medie spre mare, cu corpul alungit, viguros, dar totu\xc8\x99i suplu. Capul are o linie elegant\xc4\x83, cu o not\xc4\x83 alungit\xc4\x83, botul lung \xc8\x99i el termin\xc3\xa2ndu-se cu o truf\xc4\x83 de culoare neagr\xc4\x83. Ochii sunt puternic migdala\xc8\x9bi, dispu\xc8\x99i oblic ("privire asiatic\xc4\x83"). Irisul este albastru sau \xc3\xaen nuan\xc8\x9be de c\xc4\x83prui, \xc3\xaent\xc3\xa2lnindu-se frecvent fenomenul heterocromiei (ochi de culori diferite). Urechile sunt destul de mari, cu v\xc3\xa2rful ascu\xc8\x9bit, prinse \xc3\xaen plan superior, erecte sau semi-erecte (cu v\xc3\xa2rful r\xc4\x83sfr\xc3\xa2nt \xc3\xaen fa\xc8\x9b\xc4\x83), orientate spre \xc3\xaen fa\xc8\x9b\xc4\x83. Coada, de m\xc4\x83rime medie, este purtat\xc4\x83 at\xc3\xa2rnat\xc4\x83 \xc3\xaen repaus \xc8\x99i u\xc8\x99or \xc3\xaendoit\xc4\x83, sub linia spatelui, \xc3\xaen momentele de ac\xc8\x9biune. Blana lung\xc4\x83 \xc8\x99i \xc3\xaenfoiat\xc4\x83 a exemplarelor Rough Collie este alc\xc4\x83tuit\xc4\x83 din 2 straturi, cu cel inferior pufos, dens, izolant \xc8\x99i cel superior des \xc8\x99i el, cu fire aspre, drepte, ce formeaz\xc4\x83 \xc3\xaen jurul g\xc3\xa2tului o coam\xc4\x83 abundent\xc4\x83. Mersul este lejer, gra\xc8\x9bios chiar, \xc3\xaentreaga \xc8\x9binut\xc4\x83 degaj\xc4\x83 noble\xc8\x9be \xc8\x99i siguran\xc8\x9b\xc4\x83, rasa Collie varietatea cu p\xc4\x83r lung fiind considerat\xc4\x83, neoficial, cea mai aspectuoas\xc4\x83 ras\xc4\x83 canin\xc4\x83.\n_START_SECTION_\nPersonalitate\n_START_PARAGRAPH_\nCollie include c\xc3\xa2ini foarte inteligen\xc8\x9bi, receptivi, energetici, aten\xc8\x9bi la detalii \xc8\x99i implica\xc8\x9bi serios \xc3\xaen activit\xc4\x83\xc8\x9bile ce le sunt \xc3\xaencredin\xc8\x9bate. Sunt sociabili \xc8\x99i se manifest\xc4\x83 foarte iubitori \xc3\xaen rela\xc8\x9bia cu oamenii, uneori de o extrem\xc4\x83 sensibilitate. Se dovede\xc8\x99te r\xc4\x83bd\xc4\x83tor \xc8\x99i delicat \xc3\xaen interac\xc8\x9biunile cu copiii, vigilent \xc3\xaen aria propriet\xc4\x83\xc8\x9bii \xc8\x99i precaut cu str\xc4\x83inii. Daca aveti un copil peste 6 ani si nu aveti incredere in el , cumparati un Collie cu parul lung deoarece sunt protectivi si iubitori cu orice copil.\n_START_SECTION_\n\xc3\x8engrijire \xc8\x99i sensibilitate boli\n_START_PARAGRAPH_\nN\xc4\x83p\xc3\xa2rlesc constant pe toat\xc4\x83 perioada anului \xc8\x99i necesit\xc4\x83 periaj efectuat de 2/3 ori pe s\xc4\x83pt\xc4\x83m\xc3\xa2n\xc4\x83. La schimbarea sezoanelor periajul se va face zilnic, pentru c\xc4\x83 pierde mult p\xc4\x83r. Boli specifice: anomalia ocular\xc4\x83 Collie, atrofia retinian\xc4\x83 progresiv\xc4\x83, neutropenia ciclic\xc4\x83 canin\xc4\x83, displazia de \xc8\x99old. Alte boli, cu o frecven\xc8\x9b\xc4\x83 medie: alergiile pielii, hipotiroidismul primar, dilata\xc8\x9bia volvulului gastric \xc8\x99i epilepsia.\n_START_SECTION_\nCondi\xc8\x9bii de via\xc8\x9b\xc4\x83\n_START_PARAGRAPH_\nSunt foarte bine adapta\xc8\x9bi traiului \xc3\xaen exterior , intr-o gradina. Nevoia constan\xc8\x9b\xc4\x83 de mi\xc8\x99care. Se adapteaz\xc4\x83 destul de bine \xc8\x99i condi\xc8\x9biilor interioare , pot fi tinuti si intr-un apartament cu 3/4 camere. Au nevoie de un program de exerci\xc8\x9bii \xc8\x99i jocuri consistent, variat \xc8\x99i provocator.\n_START_SECTION_\nDresaj\n_START_PARAGRAPH_\nFoarte maleabili \xc8\x99i cu excelent\xc4\x83 intui\xc8\x9bie \xc3\xaen dresaj. Posed\xc4\x83 o bun\xc4\x83 disciplin\xc4\x83 \xc8\x99i pot face fa\xc8\x9b\xc4\x83 dresajului de \xc3\xaenalt\xc4\x83 performan\xc8\x9b\xc4\x83, mai ales dupa ce le-a fost temperat entuziasmul nativ, etalat din plin \xc3\xaen perioada junioratului. Foate rezisten\xc8\x9bi la efort, agili \xc8\x99i atletici, fac fa\xc8\x9b\xc4\x83 cu rezultate foarte bune probelor din concursurile de obstacole \xc8\x99i agility. \xc3\x8e\xc8\x99i \xc3\xaensu\xc8\x99e\xc8\x99te corect \xc8\x99i temeinic dresajul de obicei\n_START_SECTION_\nUtilitate\n_START_PARAGRAPH_\nPreferat foarte mult \xc3\xaen rol de c\xc3\xa2ine de familie, pentru aerul s\xc4\x83u elegant, distins, tonusul fizic foarte bun, sociabilitatea de care d\xc4\x83 dovad\xc4\x83 \xc8\x99i temperamentul \xc3\xaen not\xc4\x83 optimist\xc4\x83. Este un partener de joac\xc4\x83 foarte pl\xc4\x83cut \xc8\x99i sigur pentru copii, este eficient \xc3\xaen rol de c\xc3\xa2ine de paz\xc4\x83.'